હીરો બે માળ ઉપરથી કૂદે અને કૅમેરા પણ તેની સાથે જમ્પ મારે એ દૃશ્ય સહિત કેટલીય સીક્વન્સ મૂળ કોરિયન ફિલ્મમાં અફલાતૂન રીતે ઝિલાઈ છે. આ ‘રૉકી હૅન્ડસમ’માં છે એવી સાઇકોગીરી ટાઇપની નૌટંકી એમાં નથી. ઈવન આપણા રૉકી કરતાં કોરિયન ફિલ્મનો હીરો પણ વધુ હૅન્ડસમ છે. એટલે જો તમને હવામાં નૂડલ્સ તરતા હોય એવી કોરિયન ભાષાની ઍલર્જી‍ ન હોય અને ક્યાંય વધુ ગ્રાફિક છતાં ક્રીએટિવ વાયલન્સથી અરેરાટી ન થતી હોય તો યુટ્યુબ પર જઈને ઓરિજિનલ ફિલ્મ જોવી વધુ ઇચ્છનીય છે. રહી વાત આપણા રૉકીની તો માત્ર ઍક્શનના રસિયાઓએ જ એમાં તસ્દી લેવી.